Stein (70) skulle ro over atlanteren: Reddet i dramatisk redningsaksjon
VG har tidligere omtalt den spreke 70-åringen Stein Hoff som la ut på sitt livs villeste tur alene i robåt for å krysse Atlanterhavet fra Manhattan til England. Nå har ekspedisjonen kommet til en dramatisk slutt. Les også: Sa opp jobben for å krysse Stillehavet Etter 84 dager til sjøs har Hoff nå blitt reddet i en dramatisk redningsaksjon natt til i dag, skriver Drammens Tidende. I uværet fikk Hoff skader på roret, ankeret ble borte og årene ble ødelagt. Hoff ble til slutt reddet av tankeren «Ludolf Oldendorff» og er nå med skipet videre på sin ferd til Canada, der han vil bli møtt av sin kone, skriver Drammens Tidende. Det var på grunn av ekstremt vær med vindstyrker på 50 – 60 knop, og bølger på 7 – 9 meter som førte til at robåten rullet rundt og var under vann flere minutter av gangen, skriver avisen videre. Annen roer som imponerer: «Ingen grenser»-Birgit vant VM-sølv i roing – Steins nødpeilesender gikk av i morges. En redningsoperasjon er på vei, skrev kona Diana Hoff på ekspedisjonens Facebook-side i går. Senere i går kveld ble siden oppdatert igjen med at Stein er ombord tankeren og i sikkerhet. Han er sliten, forslått og litt skuffet, men veldig glad for å være i sikkerhet, skrives det videre på Facebook-siden. Les også: På tur i Nansens fotspor – Dette er slutten på ferden over Atlanterhavet, han var uheldig som møtte et slikt ekstremvær, men han har gjort et heroisk forsøk og jeg er veldig stolt av han, skriver kona videre.Stein Hoff fortalte til VG i mai at de fleste nordmenn mener han er «spik, spenna gæren» når han forteller om turen. Ro-mester: Olaf Tufte åpner for å fortsette – Ni av ti nordmenn jeg snakker med mener det er galskap. Jeg savner egentlig litt entusiasme fra en havnasjon, vi er landet til Nansen og Heyerdahl og her kommer en 70-åring som vil bryte noen barrierer, fortalte han. Les også: Ble mobbet på skolen tok VM-gull i roing – Her borte i USA møter jeg mye mer begeistring. Turen var i sin helhet planlagt å ta rundt 90 dager om alt gikk etter planen, og Hoff rodde mellom 12 og 15 timer hver dag.
70-åringen Stein Hoff skulle krysse Atlanterhavet med robåt. Nå er han reddet fra ekstremvær etter 84 dager til sjøs.